open-index/open-wikipedia-markdown huggingface dataset:
Saint-Brice-Courcelles

**Saint-Brice-Courcelles**  ìsch a frànzeescha Gmainda ìm Nordoschta vum Lànd mìt  Iiwoohner (Schtànd: ). ’S befìndet sìch ìm Département Marne ìn dr Regioon Grand Est. Saint-Brice-Courcelles gheert zem Arrondissement Reims un ìsch Tail vum Kàntoon Reims-5. D’ Iiwoohner nännt m’r **' (fìr d’ Fràuija) un **' (fìr d’ Manner) uff Frànzeesch.

## wu ’s lììgt

{ "type": "ExternalData", "service": "geoline", "ids": "Q373928", "properties": { "stroke": "#3b78cb", "stroke-width": 2 } }

Saint-Brice-Courcelles ìsch a Vorort àm nordwäschtliga Rànd vu Reims. D’ wäschtliga Granz vu dr Gmainda bìldet dr Vesle, d’ ääschtliga Granz dr Aisne-Marne-Kànààl. Umgaa wìrd Saint-Brice-Courcelles vu da Nochbergmainda Saint-Thierry ìm Norda, Reims ìm Oschta, Tinqueux ìm Süüda, Champigny ìm Wäschta so wia Merfy ìm Nordwäschta. D’ Gmainda ìsch mìt Reims dur a Brucka-n-ìwwer’m Kànààl verbunda, wo ànna 1848 iigwäijt worra-n-ìsch.

Dur d’ Gmainda fiahra d’ Otoschtrooss A4 un d’ Otoschtrooss A26.

## wia d’ Beväälkerung äntwìckelt hàt

## wàs doo z’ sah ìsch
* s’ näiklàssischa Schloss Courcelles mìt’ma Pàrk. ’S ìsch ànna 1920 vollschtandig räschtoriart worra, un zitter 1999 ìsch ’s àls Histoorisch Dankmol vu regionààler Bediitung iig’schtuuft;
* s’ Schloss La Malle, wo dur a Fiir ànna 1975 vollschtandig zärschteert worra-n-ìsch
* d’ reemisch-kàthoolischa Kìrìch Brictiuskìrìch *()* üss’m 12. Joohrhundert. Wahrem Äärschta Waltkriag ìsch sa b’schaadigt worra. Ìn dr Bùmbàrdiarung ìsch a Kìrchafanschter üss’m 16. Joohrhundert zärschteert worra; s’ Fanschter ìsch vorhaar àls Histoorisch Dankmol vu nàzionààler Bediitung klàssifiziart gsìì.
* s’ Kriagsdankmool, fìr d’ militäärischa un ziwiila-n-Opfer vum Äärschta Waltkriag eehra. ’S ìsch àm 13. Mai 1923 iigwäijt worra.


Château Courcelles 855.JPG|s’ Schloss Courcelles
Quatuor Debussy 01614.JPG|s’ Müüsikfascht *(Flâneries musicales)* vor’m Schloss Courcelles
Piogonnier - Chateau de Corucelles -St Brice.JPG|a Tüüwaschlààg uff’m Schloss Courcelles
Chateau La Malle 1.JPG|s’ Schloss La Malle
Mairie st-Brice Courcelles 862.JPG|s’ Roothüüs
Monument st brice.JPG|s’ Kriagsdankmool
Église Saint-Brice 1200221.jpg|d’ Kìrìch Saint-Brice
Nef St brice Courcelles 1100238.jpg|ìm Kìrchaschìff
Chapelle nord 1100260 Église Saint-Brice.jpg|Àltààr zem hl. Brictius ìn dr Nordkàpall
Autel sud 1100245 Église Saint-Brice.jpg|Àltààr zem Hailigschta Harz Jesu


## Lüag àui
* Lischta vu da Gmainda ìm Département Marne

## Lìteràtüür
* 
* 
* 
* 
* 
* 
* 

## Weblìnks

* Offiziälla Websitta vu dr Gmainda (frànzeesch)
* Schtàtistik ìwwer d’ Gmainda Saint-Brice-Courcelles biim INSEE (frànzeesch)

## Ainzelnoohwiisa
Passy-Grigny

**Passy-Grigny**  ìsch a frànzeescha Gmainda mìt  Iiwoohner (Schtànd: ) ìm Département Marne ìn dr Regioon Grand Est (vor 2016 Champagne-Ardenne). Sa gheert zem Arrondissement Épernay un zem Kàntoon Dormans-Paysages de Champagne. D’ Iiwoohner nänna m’r **'  (fìr d’ Fràuija) un **'  (fìr d’ Manner). 

## wu ’s lììgt

{ "type": "ExternalData", "service": "geoline", "ids": "Q1224534", "properties": { "stroke": "#3b78cb", "stroke-width": 2 } }
Passy-Grigny lììgt äbba 33 Kilomeeter wäscht-süüdwäschtlig vu Reims. D’ Nochbergmainda vu Passy-Grigny  sìnn Sainte-Gemme ìm Norda, Villers-Agron-Aiguizy ìm Nordoschta, Anthenay ìm Oschta un Nordoschta, Vandières ìm Oschta un Süüdoschta, Verneuil ìm Süüda so wia Champvoisy ìm Wäschta.

## wia d’ Beväälkerung äntwìckelt hàt

## wàs doo z’ sah ìsch
* d’ romàànischa, reemisch-kàthoolischa Kìrìch Saint-Pierre-et-Saint-Paul üss’m 12. Joohrhundert, zitter 1922 àls Histoorisch Dankmol vu nàzionààler Bediitung klàssifiziart
* dr àlta Turm vum Burg Grigny
* d’ Raschtla vum Tampelrìtterkummànda vu Passy-Grigny üss’m 12. Joohrhundert
* zwai Wàschhiiser: ain ìm Wiiler Pareuil, a ànder àn dr Rue des Sources


Passy-Grigny (51) Église 1.jpg|d’ Kìrìch St-Pierre-et-Paul
Passy-Grigny (51) Église 3.jpg|Wäschtfàssààda vu dr Kìrìch
Passy-Grigny (51) Église 2.jpg|Süüdtoor vu dr Kìrìch
Église passygrigny7.JPG|ìm Kìrchaschìff
Tableau Passy grigny 07168.jpg|a Gmäld ìn dr Kìrìch
Ferme temple passy 02.JPG|Büürahoof vum Tampelrìtterkummànda
Ferme temple passy 04.JPG|d’ Tamplerkàpall
Ferme temple passy 01.JPG|Làndschàft um dr Tampelrìtterkummànda
Champagne Dom Caudron1.jpg|ìm Schàmpàànierhüüs Dom Caudron
Champagne Dom Caudron.jpg|ìm Schàmpàànierhüüs Dom Caudron


## Weblìnks

* Schtàtistik ìwwer d’ Gmainda Passy-Grigny biim INSEE (frànzeesch)
* Schtàtistik ìwwer d’ Gmainda Passy-Grigny bii *data.gouv.fr* (frànzeesch)

## Ainzelnoohwiisa
Champagner

Dr **Schàmpànier** ìsch a Schàuimwii, wo-n-üss Triiwel ìm Wiibàuigebiat Champagne (frz. ) ìm Frànkrììch hargschtällt wìrd. Maa trìnkt’na maischtens, wänn maa-n-äbbis Wìchtigs fiirt. D’ Koohlasiira (→&nbsp;Koohladioxid), wo-n-ìm Wii gleest wìrd, äntschteht bii’ra zwaita Gäärung ìn dr Flàscha (**' odd’r **'). Dr Schàmpànier hàt dr Schtàtüss vun’ra „Appellation d’Origine Protegée“ (AOP), àui wänn dàs nìt uff’m Etikättla gschrììwa wìrd.

## dr Nàmma
Ìm Frànzeescha ìsch dr Nàmma Màschkuliinum (*le champagne* ). Maa kààt àui *le vin de Champagne*  („Champagne-Wii“) sààga.

Uff Elsässisch kààt maa-n-àui kurz *Tschämpes* sààga. Uff Bààseldiitsch schriiwa m’r *Schampanier* odd’r *Schampannier*, kurz àui *Schämpis* odd’r *Tschämpis*. D’ Schriiwung *Schämpis* fìnda m’r àui ìm Züüridiitscha. Uff Hoochdiitsch ìsch dr Nàmma *Champagner*  ìm 18. Joohrhundert äntschtànda. Dr kurza Nàmma *Schampus*  hann Schtüdanta-n-ìm 19. Joohrhundert ärfunda. Ìm Anglischa wìrd dr Nàmma *champagne*  üssgschproocha.

## d’ wìschtigschta Schàmpànierhiiser

## Lìteràtüür
; uff Diitsch

; uff Frànzeesch

; uff Anglisch

## Weblìnks

* Offiziälla Websitta vum Comité Interprofessionnel du Vin de Champagne (frànzeesch)
* Websitta vu dr Union des Maisons de Champagne z’ Reims (frànzeesch)
* Websitta vum Syndicat Général des Vignerons de la Champagne z’ Épernay (frànzeesch)
* Champagnerwelt&nbsp;– d’ Greeschta Dààtabànk ìwwer Schàmpànierhiiser (hoochdiitsch)

## Ainzelnoohwiisa
Champagne (Weinbaugebiet)

S’ **Wiibàuigebiat Champagne** (uff Frànzeesch *vignoble de Champagne* ) ìsch s’ Gebiat ìm Nordfrànkrììch, wo fìr d’ Pflànzung vum Wiitriiwel vum Schàmpànier züagloo wìrd. S’ Gebiat ìsch àm 22. Jüüli 1927 fäschtglajt worra. Ar ìsch nìt mìt dr histoorischa Làndschàft Champagne bzw. dr ehamooliga Verwàltungsregioon Champagne-Ardenne idäntisch, un ’s umfàsst àui a pààr Raabbarga ìn da Regioona Hauts-de-France un Île-de-France. Naawa-n-em Schàmpànier gìtt’s noch ìn dara Wiibàuiregioon zwai klaina Àppellàzioona fìr Schtìllwii, d’ Côteaux Champenois un dr Rosé des Riceys.

S’ Wiibàuigebiat zeehlt äbba 34.000 Häktààr ìn fìmf Départements: Marne, Aube, Aisne, Haute-Marne un Seine-et-Marne; ìn da baida lätschta sìnn numma klaina Raabflächa z’ fìnda. Ànna 2002 sìnn 30.891&nbsp;ha ìm Ärtrààg gsìì. Ànna hàt maa b’schlossa, s’ Pflànzungsgebiat uff 357 Gmainda z’ ärwittera. D’ Wiilààga un s’ Pflànzungsgebiat vu dr Champagne sìnn zitter 2015 biim Waltkültüüräärwa vu dr UNESCO g’schìtzt. Dàs hàt vììl mehr Tourìschta-n-ààgezoga.

## wia s’ Gebiat iigetailt ìsch
S’ Gebiat ìsch ìn 20 nàdììrliga Regioona-n-iigetailt, wo jewills homogeena Terroirs hann. Dia sìnn ìn säcks Groossregioona zammag’fàsst. D’ greeschta Källaräija lììga zwààr ìn da Schtädt Reims und Épernay; àwwer s’ Harz vum Wiibàuigebiat mìt da bäschta Lààga sìnn d’ Regioona vu Verzenay un Bouzy-Ambonnay ìm ääschtliga bzw. süüdliga Tail vum Reimser Hììgellànd, d’ *Côte des Blancs* mìt da Orta Avize un Oger so wia s’ Groossa Marne-Tààl *(Grande Vallée de la Marne)* um Aÿ. Doo lììga-n-àlla Wiibàuigmainda, wo àls „Grand Cru“ iig’schtuuft sìnn.

## Lìteràtüür
* 
* Benoît France (Hrsg.): *Grand Atlas des Vignobles de France*. Solar, Pàriis 2002, ISBN 2-263-03242-8.
* Klaus Rädle: *Champagner: Fakten, Daten, Hintergründe.* Pro Business, Berlin 2009, ISBN 978-3-86805-327-2.
* Serena Sutcliffe: *Große Champagner.* Hallwag, Bern/Stuttgart 1989, ISBN 3-444-10359-X.
* 
* 
* 

## Ainzelnoohwiisa
Christophe Darbellay

Der **Christophe Darbellay**, wa am 7. März 1971 z Martinach isch uf d Wäält cho, isch en Schwizer Politiker (D Mitti, vorer CVP). Sit 2017 isch er Staatsrat vam Kanton Wallis. Va 2003 bis 2015 ischer im Nationalrat gsi. Va 2006 bis 2016 ischer der Presidänt vaner CVP Schwiz gsi.

## Läbu
Der Darbellay isch z Martinach üfgwagsu. Är het aner ETH Zürich Agraarwisschuschafte studiert und het naacher z Bääru und z Lausanne iner Privaatwirtschaft gschaffut. Dernaa ischer driiuhalb Jaar z Bääru Vize-Diräkter vam Bundesamt fer Landwirtschaft gsi.

Der Christophe Darbellay het schiini politisch Löifbaan iner Unnerwalliser Sektoo vaner Chrischtlichsoziaalu Partii (CSP) agfangu. Är het schi meermals ufera Lischta va inu la üfstellu. Binu Schwizer Parlamäntswaale 1999 het er fer di Chrischtlichsoziaal Partii Unnerwallis als Ständerat kandidiert. Är isch zwaar nit gwäälte cho, aber het zimli e Schuppu Stimme bercho. Churzi Zit spääter het er de zer CVP gwägslut, wa zimli greesser isch gsi, wa di CSP.
Binu Waale 2003 isch er de inu Nationalrat gwäälte cho – är isch daazumal ds jungschtusch Mitglid va schiiner Frakzioo gsi. Va 2004 bis 2008 isch er Gschäftsfierer vaner Gsellschaft vanu Schwizer Tierärztinne und Tierärzt gsi. Wa de di Doris Leuthard, wa dennzumal Partiipresidänti isch gsi, inu Bundesrat isch gwäälti cho, het nu schiini Partii am 2. September 2006 z irusch Naachfolger gmacht. Bis 2016 het er di CVP als Presidänt gleitut. Waaner de isch zrugggiträtu het der Gerhard Pfister das Amt va imu ubernu.
Va 2012 bis 2017 isch der Darbellay Presidänt vam Schweizer Casino Verband gsi.

Im März 2017 isch der Darbellay mit 54'338 Stimme in d Walliser Regierig gwäälte cho, im März 2021 isch de numal fer en witeri Legislaturperiooda gwäälte cho. Är isch Scheff vam Departemänt fer Volkswirtschaft und Bildig. Vam 1. Mai 2023 bis zum 30. April 2024 isch er Regierigspresidänt, das isch er vorer scho mal vam 1. Mai 2020 bis zum 30. April 2021 gsi.

## Politischi Positioone
Lüt Smartvote isch der Darbellay en gmäässigte, zrugghaaltund konservatiive Politiker. We mu schiis Abstimmigsverhaaltu wäärund der 48. Legislatuur alüegt und mit schiinu Partiikolleeginne und -kolleegu vergliicht, ischer schüst iner Mitti vaner Partii glägu.

Spääter het schi der Darbellay immer mee öi fer grieni Aliggu angaschiert. Är het zum Bispil gfordrut, dass mu di Tribhüsgas-Emissioone tüet reduzieru und in d ernöierbaaru Energiie tüet inweschtieru. Iner Wirtschaftspolitik het er schi vam Neoliberalismus dischtanziert und het staatlichi Igriffa in d Wirtschaft verteidigt.

## Privaats
Der Darbellay isch verheiraatute und het vier Chind. Schini Fröi isch d Florence Carron Darbellay. Schi isch di Gmeipresidänti va Martigny-Combe.

## Weblink
* Der Christophe Darbellay ufer Websita vam Kantons Wallis
* Der 
* D Websita vam Christophe Darbellay (Archiv)

## Füessnoote
Renate Zoepffel

D **Renate Zoepffel** (* 23. Augschte 1934 z Mexiko-Stadt; † 19. Jänner 2024 z Fryburg) isch e dytschi Althischtorikeri gsii.

## Lääbe
D Renate Zoepffel het vu 1955 bis 1965 Alti Gschicht, Klassischi Archeology un Klassischi Filology an dr Uniwersitet Frankfurt am Main un dr Uniwersitet Fryburg studiert. Zwische 1957 un 1959 isch si zum Studium z Mexiko gsii. Im Februar 1965 het si bim Hermann Strasburger zum Thema *Untersuchungen zum Geschichtswerk des Philistos von Syrakus* promewiert. Derno isch d Zoepffel Wisseschaftligi Assischtänti am Seminar fir Alti Gschicht vu dr Uniwersitet Fryburg gsii. Dert het si si 1977 mit Arbete zum Hadrian un em Aristoteles habilitiert. D Zoepffel isch di eerscht Frau gsii, wu si z Fryburg in Gschichtswisseschafte het chenne habilitiere. 1981 isch si z Fryburg zur Usserblanmäßige Brofässeri ernännt wore. Nodäm d Zoepffel zerscht 1991/92 Frauebeufdraiti vu dr Fakultet gsii isch, isch si vu 1992 bis 1997 Frauebeufdraiti vu dr Uniwersitet gsii un vu 1995 bis 1997 Sprächeri vu dr Landeskumferänz vu dr Uniwersitets-Frauebeufdraite. Di het au Verdienscht ghaa bi dr Grindig vu dr Uniwersitets-Chinderdagesstätt vum vum zuegherige Dregerverain. 1997 isch si in Ruestand gange.

D Forschigsschwärpunkt vu dr Zoepffel sin di Griechisch Gschichtsschrybig, di antik Sozialgschicht un Gschlächterbezieige im antike Griecheland gsii. Im Rame vum große Projäkt vun ere Aristoteles-Neiuusgab het si di pseudo-aristotelisch *Oikonomika* ibersetzt. Anne 1999 isch d Zoepffel fir iri Verdienscht mit em Fraueferderbryys vu dr Uniwersitet uuszaichne, 2002 het si s Bundesverdienschtchryz am Band iberchuu.

## Uusgläseni Schrifte
* *Historia und Geschichte bei Aristoteles.* (= *Abhandlungen der Heidelberger Akademie der Wissenschaften, Philosophisch-Historische Klasse.* Jahrgang 1975, Abhandlung 2). Winter, Heidelberg 1975, ISBN 3-533-02450-4.
* Uusegee zäme mit em Walter Schmitthenner: *Hermann Strasburger: Studien zur Alten Geschichte.* Olms, Hildesheim und New York, 1982 und 1990 (3 Bände) ISBN 3-487-07084-7; ISBN 3-487-07085-5, ISBN 3-487-09363-4.
* Uusegee zäme mit em Jochen Martin: *Aufgaben, Rollen und Räume von Frau und Mann.* Alber, Freiburg im Breisgau und München 1989, ISBN 3-495-47554-0 (Veröffentlichungen des Instituts für Historische Anthropologie e.&nbsp;V., Band&nbsp;5, Kindheit, Jugend, Familie Band&nbsp;3).
* *Oikonomika. Schriften zu Hauswirtschaft und Finanzwesen* (= *Aristoteles, Werke in deutscher Übersetzung.* Band 10, Teil 2). Akademie-Verlag, Berlin 2006, ISBN 3-05-004002-5.

## Weblink
* 
* d Renate Zoepffel uf dr Websyte vum Seminar fir Alti Gschicht vu dr Uniwersitet Fryburg
* Schrifte vu dr Renate Zoepffel in Propylaeum-DOK
* Druuraazaig vu dr Uniwersitet
Gabriel Attal

Dr **Gabriel Nissim Attal**  (* 16. März 1989 z’ Clamart, Département Hauts-de-Seine) ìsch a frànzeescher Politiker vu dr Pàrtäi Renaissance. Zitter Janner 2024 ìsch’r Premiarminìschter vum Frànkrììch.

## siina politischa Kàrriar
Dr Attal ìsch z’äärscht vu 2006 bis 2016 Àktìwìscht bii dr Soziàlìschta Pàrtäi gsìì. Vu 2012 bis 2017 ìsch’r Mìtglììd vum Kàbinätt vu dr Gsundhaitsminìschtera Marisol Touraine gsìì. Ànna 2014 ìsch’r züasatzlig Gmaindaroot vu Vanves ìm Pàriiser Groossràuim gsìì. Ànna 2016 hàt’r sìch em Emmanuel Macron siinera Pàrtäi „En Marche !“ ààgschlossa; ìn dr Pàrtäi ìsch’r ànna 2018 Wortfiahrer un ànna 2021 Vorschtàndsmìtglììd worra. Ànna 2017 ìsch’r àls Àbgoordnet’r ìn dr Nàzionààlversàmmlung worra ìn dr 10. Wàhlkrais vum Département Hauts-de-Seine. Ìn dr Nàzionààlversàmmlung ìsch’r Mìtglììd ìm Üssschuss fìr kültürälla-n-Ààglaagahaita un Bìldung gsìì. 

Ànna 2018 ìsch dr Attal àls Schtààtssekretäär vum Bìlungs- un Jugendsminìschter Jean-Michel Blanquer ìm Kàbinätt Philippe II ärnännt worra — domìt ìsch’r mìt 29. Joohra dr jìnschta Regiarungsmìtglììd ìn dr Gschìcht vu dr Fìmfta Repüblik worra. Àn dara Schtälla ìsch’r fìr d’ Ärschtällung vum „Àllgmainliga Nàzionààldianscht“ *(Service national universel)* veràntwortlig gsìì. Ar ìsch d’rnooh vu 2020 bis 2022 Wortfiahrer vum Kàbinätt Castex gsìì. Noh dr Wììderwààhl vum Emmanuel Macron ànna 2022 ìsch dr Attal z’äärscht biigoordnet’r Mìnschter fìr Rachnungspriafung ìm Kàbinett Élisabeth Borne gsìì. Ar ìsch àn dr Pàrlàmantswààhl vu 2022 àls Abgoordnet’r wììdergwählt worra, àwwer hàt dàs Àmt nìt üssiawt, fìr ìn dr Regiarung bliiwa. Ìm Jüüli 2023 ìsch’r àls Bìldungs- un Jugendsminìschter ärnännt worra.

Wu d’ Élisabeth Borne àls Premiarminìschtera z’rucktratta-n-ìsch, hàt dr Schtààtspresidant Emmanuel Macron dr Gabriel Attal àls Premiarminìschter ärnännt. Mìt 34 Joohra-n-ìsch’r dr jìngschta Premiarminìschter ìn dr Gschìcht vu dr Fìmfta Repüblik worra. Ìn siinera Regiarung sìnn vììl weeniger Minìschter gsìì.

## Lìteràtüür ìwwer’na
; uff Diitsch
* 
* 
* 
* 
* 
* 

; uff Frànzeesch
* 
* 
* 
* 
* 
* 
* 
* 
* 

## Weblìnks

* dr Gabriel Attal ìn dr Àbgoordneta-Dààtabànk vu dr Nàzionààlversàmmlung (frànzeesch)
* dr Gabriel Attal ìn dr Dààtabànk *Sycomore* vu dr Nàzionààlversàmmlung (frànzeesch)
* dr Gabriel Attal bii dr Haute Autorité pour la Transparence de la Vie publique (frànzeesch)
* dr Gabriel Attal bii *vie-publique.fr* (frànzeesch)
* dr 

## Ainzelnoohwiisa
Versailles

__KEIN_INHALTSVERZEICHNIS__

**Versailles**  (uff Diitsch sààga m’r , ìn dr Schwiiz ) ìsch a frànzeescha Schtàdt ìn dr Regioon Île-de-France mìt äbba 85.000 Iiwoohner. Sa ìsch dr Verwàltungssìtz (frànzeesch ) vum Département Yvelines un zitter 1801 Sìtz vum Bìschtumm Versailles. D’ Schtàdt ìsch a riicher Woohnort ìm Braich vu Pàriis un àui ainer vu da bediitendschta Ààziihungspunkta fìr Tourìschta-n-ìm Frànkrììch. Sa ìsch uff dr gànza Walt bekànnt fìrs Schloss Versailles, wo dr „Sunnakeenig“ Ludwig XIV. ìm 17. Joohrhundert hàt loo bàuja, un dr Frììdavertrààg vu Versailles, wo doo noh-n-em Äärschta Waltkriag ànna 1919 unterzaichent worra-n-ìsch. D’ Iiwoohner nänna m’r *Versaillaises*  (fìr d’ Fràuija) un *Versaillais*  (fìr d’ Manner).

## wàs doo z’ sah ìsch

Vue aérienne du domaine de Versailles par ToucanWings - Creative Commons By Sa 3.0 - 083.jpg|d’ Schloss Versailles
Château de Versailles, cour Royale.jpg|dr keenigliga Hoof *(cour royale)* ìm Schlossgebiat
Chapel of the Palace of Versailles, 17 July 2005.jpg|d’ keenigliga Kàpall *(chapelle royale)* ìm Schlossgebiat
Vue aérienne du domaine de Versailles par ToucanWings - Creative Commons By Sa 3.0 - 128.jpg|s’ Gebiat Petit Trianon ìm Schlosspàrk
Hameau de la Reine - Château de Versailles.jpg|s’ „Wiiler vu dr Keenigin“ *(Hameau de la Reine)* ìm Petit Trianon
Potager du Roi.jpg|s’ keenigliga Gmiasgàrta *(potager du roi)* ìm Schlossgebiat
Grande écurie, Versailles.JPG|d’ Grande Écurie vor’m Schlossiigàng — doo ìsch s’ Kutschamüsee z’ besüacha
Petite écurie du Château de Versailles - DSC 0604.jpg|d’ Petite Écurie vor’m Schlossiigàng
Grand Commun 3.JPG|s’ Grand Commun vum Keenig
78-Versailles-grand-Trianon-jardins.jpg|s’ Schloss Grand Trianon
Cathédrale Saint-Louis de Versailles - extérieur 04.jpg|s’ Ludwigsmìnschter *(cathédrale Saint-Louis)*
Versailles Potager du Roi1.jpg|s’ keenigliga Gmiasgàrta mìt’m Ludwigsmìnschter dohìnta 
Versailles Cathédrale saint Louis.JPG|s’ Ludwigsmìnschter mìt’m Schloss dohìnta
Versailles eglise notre-dame.jpg|d’ Liawafràuikìrìch *(église Notre-Dame)*
Versailles Saint-Symphorien.jpg|d’ Kìrìch Saint-Symphorien
Versailles Musée Lambinet.jpg|s’ Müsee Lambinet
Salle du jeu de paume Versailles.jpg|s’ Bàllhüüs (a wìchtiger Ort vu dr Frànzeescha Revoluzioon)
Versailles Château Montreuil.jpg|s’ Domaine de Montreuil
Les étangs de La Minière à Guyancourt.jpg|s’ Versailler Wàld — doo um àm Wäijer La Minière z’ Guyancourt


## Lüag àui
* Lischta vu da Gmainda ìm Département Yvelines

## Lìteràtüür

## Weblìnks

* Offiziälla Websitta vu dr Schtàdt Versailles (frànzeesch)
* Websitta vum Främdaverkehrsàmt Versailles (frànzeesch, anglisch, schpàànisch)
* Schtàtistik ìwwer d’ Gmainda Versailes biim INSEE (frànzeesch)
* Informàzioona ìwwer d’ Gmainda Versailles bii dr Ldh/EHESS/Cassini (frànzeesch)

## Ainzelnoohwiisa
Bazancourt (Marne)

**Bazancourt**  ìsch a frànzeescha Gmainda mìt  Iiwoohner (Schtànd: ) ìm Département Marne ìn dr Regioon Grand Est. Sa gheert zem Arrondissement Reims un zem Kàntoon Bourgogne.

## dr Nàmma
Ìm Làuif vu dr Gschìcht hàt dr Ort asoo ghaissa:

## wu ’s lììgt

{ "type": "ExternalData", "service": "geoline", "ids": "Q537987", "properties": { "stroke": "#3b78cb", "stroke-width": 2 } }
Bazancourt lììgt äbba 15 Kilomeeter nordäschtlig vu Reims àn dr Suippe. Umgaa wìrd Bazancourt vu da Nochbergmainda Boult-sur-Suippe ìm Norda un Wäschta, L’Écaille ìm Nordoschta, Isles-sur-Suippe ìm Oschta so wia Pomacle ìm Süüda.

## wia d’ Beväälkerung äntwìckelt hàt

## wàs doo z’ sah ìsch
* d’ romàànischa, reemisch-kàthoolischa Remigiuskìrìch *(église Saint-Rémy)* üss’m 12. Joohrhundert. Sa ìsch ìm 13., 14. un 18. Joohrhundert witter bàuija worra un ìsch zitter 1914 àls Histoorisch Dankmol vu nàzionààler Bediitung klàssifiziart. Ìn dr Kìrìch sìnn dräi Objakta bii da Histoorischa Dankmooler vu nàzionààler Bediitung klàssifiziart: a Schtaischtàtüüta vu dr Màdonna mìt Jesüskìnd üss’m Joohr 1577, zwai Schtaischtàtüüta vu Bischeef (16. Joohrhundert), un d’ Schtaischtàtüüta vun’ra hailiga Fràui (15. Joohrhundert)
* s’ Kriagsdankmool fìr d’ Soldààta vum Äärschta Waltkriag eehra. ’S ìsch ànna 1920 g’fartigt àwwer numma-n-ìm Àuigscht 1925 iigwäijt worra. Vor’m Dankmol ìsch a Gedànkschtai zem 21. Koloniààla Infàntriiregimant, wo ànna 1918 s’ Dorf befräijt hàt.
* dr Jumpfraschtai *(rocher de la Vierge)*, fìr d’ Hailung vu dr cholerakrànka Beväälkerung ànna 1832 eehra.


Église 04636.JPG|d’ Remigiuskìrìch
Portail occidental 04639.JPG|d’ Wäschtfàssààda vu dr Remigiuskìrìch
Nef 04649.JPG|ìm Kìrchaschìff
Chapelle 04696.JPG|Sittakàpall ìn dr Kìrìch
Vierge à l'enfant 04683.JPG|Schtàtüüta vu dr Màdonna mìt Jesüskìnd
Évêque 04687.JPG|d’ Schtàtüüta vu’ma Bischoof
Monument aux morts 04628.JPG|s’ Kriagsdankmol
21e RIC 04625.JPG|Gedànkschtai zem 21. Koloniààla Infàntriiregimant
Mairie 04635.JPG|s’ Roothüüs


## Weblìnks

* Offiziälla Websitta vu dr Gmainda Bazancourt (frànzeesch)
* Schtàtistik ìwwer d’ Gmainda Bazancourt biim INSEE (frànzeesch)
* Informàzioona ìwwer d’ Gmainda Bazancourt bii LdH/EHESS/Cassini (frànzeesch)

## Ainzelnoohwiisa
Index librorum prohibitorum

Dr **Index librorum prohibitorum** („Verzaichniss vu da verbootana Biacher“, kurz àui **Index Romanus**, „reemischer Index“) ìsch a Verzaichniss vu dr reemischa-n-Inkwisizioon, wu fìr jeeder Kàthooliker d’ Biacher uffglischtet hàt, wo s’ Laasa vun’na àls schwaara Sìnda gulta hàt. Waagem Laasa vu mancka Biacher hann d’ Glàuiwiga sogààr exkommuniziart därfa wara. ’S hàt àui àndra Lischta vu verbootana Biacher ghàà, wia zem Biischpììl dr *Index* vu dr schpàànischa Inwkisizioon odd’r d’ *Indices* vun ainzelna Üniwärsiteeta.

Dr *Index Romanus* ìsch zem äärschta Mol ànna 1559 ärschììna. S’ lätschta-n-Üssgààb ìsch ànna 1948 ärschììna un ànna 1962 ärgänzt worra; doo drìnn sìnn 6000 Biacher glischtet gsìì. Dr *Index* ìsch noh-n-em Zwaita Vàtikàànischa Konziil ànna 1965/66 nìmm veräffentligt worra.

## Lìteràtüür

## Weblìnks

* Verzaichniss vum Joohr 1966

## Füassnoota
Courthiézy

**Courthiézy**  ìsch a frànzeescha Gmainda mìt  Iiwoohner (Schtànd: ) ìm Département Marne ìn dr Regioon Grand Est. Sa gheert zem Kàntoon Dormans-Paysages de Champagne un zem Arrondissement Épernay. D’ Iiwoohner nänna m’r *Courthiéziennes*  (fìr d’ Fràuija) un *Courthiéziens*  (fìr d’ Manner)

## wu sa lììgt

{ "type": "ExternalData", "service": "geoline", "ids": "Q1214979", "properties": { "stroke": "#3b78cb", "stroke-width": 2 } }

D’ Gmainda lììgt ìm Tààl vu dr Marne, ìm Wiibàuigebiat Champagne. Umgaa ìsch sa vu dana Nochbergmainda:

## wia d’ Beväälkerung äntwìckelt hàt

## wàs doo z’ sah ìsch
* d’ Audomààruskìrìch *(église Saint-Omer)* schteht uff’ma Hììgel biim Dorf. Ìn dr Kìrìch sìnn zitter 1980 mehrera-n-Objakta bii da Histoorischa Dankmooler vu regionààler Bediitung iig’schtuuft: dr fàrbiga-n-Àltààrtìsch mìt’m Tàbernààkel üss’m 18. Joohrhundert, a Schtaischtàtüüta vum hl. Blààsius üss’m 16. Joohrhundert, a Schtaischtàtüüta vu dr Màdonna mìt’m Jesüskìnd üss’m 16. Joohrhundert, a Holzschtàtüüta vum hl. Niklàuis üss’m 16. Joohrhundert, zwai Holzschtàtüüta vum hl. Sebàstiààn un vum hl. Johànnis em Taifer üss’m 17. Joohrhundert a Holzschtàtüüta vum Àposchtel Johànnis üss’m 17. Joohrhundert, a Holzschtàtüüta vum hl. Audomààr üss’m 17. Joohrhundert, a Holzkrüzifix mìt da Sìnnbìlder vu da viar Evànggelischta druff (16. Joohrhundert), so wia-n-a Holzschtàtüüta vu dr „schmarzriicha Müatter“ *(Mater dolorosa)* üss’m 17. Joohrhundert.
* s’ Kriagsdankmool fìr d’ Soldààta vum Äärschta un Zwaita Waltkriag eehra.

## Weblìnks

* Schtàtistik ìwwer d’ Gmainda Courthiézy biim INSEE (frànzeesch)
* Informàzioona ìwwer Courthiézy bii LdH/EHESS/Cassini (frànzeesch)
* d’ Gmainda Courthiézy bii dr Union des Maisons de Champagne (frànzeesch)

## Ainzelnoohwiisa
Eustach Robert Gallion

Dr **Eustach Robert Gallion** (* 29. Oktober 1852 z Etje; † no 1903) isch e dytsche Musiker un Dialäktdichter gsii.

## Lääbe
Dr Gallion isch e Suhn vun eme Muurermaischter gsii un isch in aifache Verhältnis ufwgagse. Scho as Schueler in dr Volksschuel het er Musik gmacht. Am 1. Jänner 1868 isch er mit 15 Johr as Muusiker ins 5. Baadisch Infanteryregimänt Nr. 113 yydrätte un het mit däm dr Chrieg gege Frankryych mitgmacht. Am 1. Oktoober 1887 isch er as Ganzinvaliid vum Militeer verabschiidet woore un isch as 1. Klarinettischt ins doodmool neigrindet stedtisch Orcheschter vu Fryyburg yydrätte. Im Alter het er aafange Gediicht im alemannische Dialäkt vu Etje schrybe, e Uuswahl het er anne 1903 unter em Titel „Der Schnogehans. Ebbes zum Lache“ uusegee.

## Wäärch
* *Der Schnogehans. Ebbes zum Lache. Allerhand Gedichte in rheinschwäbischer Mundart.* Druck- und Verl.-Ges., vorm. Dölter, Emmendingen 1903. 121 S.

## Literatur
* Franz Brümmer: *Lexikon der deutschen Dichter und Prosaisten vom Beginn des 19. Jahrhunderts bis zur Gegenwart.* Bd. 2. 6. Aufl. Leipzig, 1913. S. 315 (Online)
Fox News Channel

**Fox News Channel**  (kurz *FNC*, hüüfig aifàch *Fox News* odd’r *Fox* g’nännt) ìsch a US-àmerikàànischer Noohrìchtasander mìt Sìtz z’ Näi York. S’ Progràmm ìsch ìm Oktoower 1996 üssg’schtrààhlt worra un gheert zem Meediakonzärn Fox Corporation vum àuischtrààlisch-àmerikàànischa Unternammer Rupert Murdoch.

Àm Ààfàng hann 17 Millioona Litt dr Kànààl dur Kààwel känna ämpfànga. Ìm Septamber 2018 kààt maa’na ìn 87 Millioona àmerikàànischa Hüüshàlta sah — dàs ìsch 91 Prozant vu da Hüüshàlta, wo fìr dr Kààwelfarnsah b’zààhlt hann. Fox News hàt bis züa 3,57 Millioona Züaschàuijer ìn dr Hàuiptsandazitt un ìsch domìt dr Noohrìchtakànààl, wo ìn da USA àm maischta-n-ààglüagt wìrd — vor CNN un MSNBC. Ìn da Sandunga waara vor àllem rachtskonsärwàtiiwa Mainunga vertratta; d’ maischta Züaschàuijer sìnn Ààhanger vu dr Repüblikàànischa Pàrtäi. Noh-n-era Untersuchung vum Pew Research Center ànna 2019 hann 65 Prozant vu da Ààhanger vu dr Repüblikàànischa Pàrtäi dr Kànààl Fox News Channel vertràuijt. Ìn da Sandunga wìrd oft d’ Demokrààtischa Pàrtäi haftig kritisiart. D’ Kritiker sààga, àss uff Fox News hüüfig „Àlternàtiiwa Fàkta“, fàlscha Informàzioona un sogààr Verschweerungstheoriia verbraita waara. A pààr Wìssaschàftler hann Untersuchunga gmàcht un hann zaigt, àss Fox News a Àrt Propaganda verbraita düat.

## Lìteràtüür

## Weblìnks

* Offiziälla Websitta vu Fox News Channel (anglisch)

## Ainzelnoohwiisa
Rudolf Schneider (Dirigent)

Dr **Rudolf Schneider** (* 12. Jänner 1895; † 1967) isch e dytsche Chaufmann un Dirigänt gsii.

## Lääbe
Är het z Zäll gläbt un as Prokurischt bi dr Firma „Eisenwaren Ferdinand Ritter“ gschafft. Fir syni großi Liebi zue dr Musik het er näb em Beruef am Kunservatorium z Baasel Dirigänt gleert. Är het s Zäller Strychorcheschter glaitet un au d Fryywäärmusik, wu 1937 mit dr Caciliamusik zum hitige Stadtorcheschter zämeglait woren isch. D Zäller Stadtmusik het er derno vyl Johr dirigiert. Fir d Zäller Fasnet het er e Narremarsch fir Strycher un Bleser kumpeniert un e Täxt mit vier Strophe derzue gschribe. Där Narremarsch wird bis hite an dr Zäller Fasnet gspilt un gsunge. Urufgfiert wore isch där Narremarsch am 23. Februar 1935. Im Lauf vu dr Johr isch di viert Strophe e baar Mol umgschribe wore, 1936 vum Josef Kunzelmann, 1967 vum Gerhard Jung. Vu däm Narremarsch git s au ne Klavierfassig vum Schneider.

## Literatur
* Geschenk fürs Zeller Fasnachtshus, Markgräfler Tagblatt, 12. September 2023

## Weblink
* dr Rudolf Schneider uf em Wiesentäler Alemannenweg
Erich Schneider (Politiker, 1933)

Dr **Erich Schneider** (* 2. Augschte 1933 im Wyler Pritschehof, doodmool Gmai Altersberg, Oberamt Gaildorf, Wirttebärg, hite zue Gschwend; † 8. Februar 2024 z Burgstette) isch e dytsche  Bolitiker (CDU) gsii.

## Lääbe un Beruef
Dr Schneider isch as Suhn vun eme Buur un Holzhauer uf d Wält chuu. Är isch uf d Volks- un Fachschuel gange, wun er mit dr Fachhochschuelryfi abgschlosse het. Derno het er e Uusbildi fir dr ghobene nittächnische Verwaltigsdienscht gmacht un as Diplom-Verwaltigswirt (FH) abgschlosse. Uusbildungsstazione sin d Rothyyser z Frickenhofen un z Haubersbronn gsii, speter s Landrootsamt z Woeblena.

Anne 1956 het dr Schneider as verabeamtete Stadtinschpäkter bi dr Stadt Gaildorf aafange schaffe. Scho vier Johr speter isch er zum Burgermaischter vu dr Gmai Burgstall gwehlt wore. Au di no dr Gmaireform nei bildet Gmai Burgstette het er as Buzrgermaischter aagfiert, bis 1979.

## Bartei un Ämter
In dr 1960er Johr isch dr Schneider Mitglid vu dr CDU wore. 1968 isch er as Abgordnete in Landdag vu Bade-Wirttebärg gwehlt wore. 1971 isch er au in Kraisdag vum Landkrais Baggena bzw. speter vum Rems-Murr-Krais yyzoge, wun er bis 1989 aaghert het.

Im Landdag isch er 1976 stellverdrättende Vorsitzer vu dr CDU-Frakzion wore, wu dodmol vum Erwin Teufel gfiert woren isch. Wu dr Schneider 1979 sy Burgermaischteramt ufgee ghaa het, het er si ab do ganz uf d Bolitik im Landdag kunzäntriert un isch 1982 noch em Ruggdritt vum Lothar Gaa zum Bresidänt vum Landdag gwehlt wore. In däm Amt isch er au no dr Landdagswahle 1984 un 1988 bstetigt wore. Bi dr Landdagswahl 1992 het dr Schneider uf e neii Kandidatur verzichtet un isch dodermit no dr Wahl us em Landdag uusgschide. Zue sym Noofolger isch ain vu syne baide Stellverdrätter gwehlt wore, dr Fritz Hopmeier.

## Sunschtigi Ämter un Uuszaichnige
Dr Schneider isch 1992 zum ehrenamtlige Bresidänt vum Chrischtlige Jugeddorfwärch Dytschland (CJD) gwehlt wore, wu im wirttebärgische Ebersbach an der Fils sy Sitz het. Des Amt het er bis anne 2008 uusgfiert. Zue Ehre vum Schneider het s CJD 2008 dr *CJD-Erich-Schneider-Bryy* uusglobt. 1987 het er d Verdienschtmedaille vum Land Bade-Wirttebärg iberchuu un 1992 s Groß Bundesverdienschtchryz mit Stärn un Schulterband. Är isch au in verschidene Gremie bzw. Verain ehrenamtlig aktiv gsii. Vu 1979 bis 1983 isch er Mitglid im Rundfunkroot vum domolige Siddytsche Rundfunk gsii. Derzue isch er ab 1985 Vizebresidänt vu dr Versammlig vu dr Regione vu Europa gsii, im Stiftigsroot vum AMSEL-Ferderkrais, Grindigsmitglid vu dr *Gartefrynd Burgstette un Umgäbig* un im Landesvorstand vum Landesverband vu dr Gartefrynd. 2008 het er dr Hoffnigsdreger-Bryys vum Altpietistische Gmainschaftsverband kriegt. Dr Schneider isch Dreger vu dr Brenz-Medaille in Silber gsii. Är het si fir s oschtafrikanisch Land Burundi engaschiert un het dr *Erich-Schneider-Stiftigsfond fir Burundi* grindet.

## Familie un Privatlääbe
Dr Schneider isch evangelisch gsii, ghyrote un het zwee Sihn un e Dochter ghaa.

## Weblink
* 
* dr Erich Schneider uf LEO-BW
* 

## Fueßnote
Anne-Marie Holenstein

D **Anne-Marie Holenstein** (* 31. Oktober 1937 z Hääde) isch e Schwyzer Entwickligshälferi un Schurnalischti. Si isch Grindigsmitglid un erschti Sekreteri vu dr entwickligsbolitische Organisazion *Erklerig vo Bärn* (hite Public Eye) gsii. Si isch Redakteri bi Radio DRS un Diräkteri vum kadolische Hilfswärch Faschtenopfer gsii. 2009 het si vu dr theologische Fakultet vu dr Uniwersitet Lozärn d Ehredokterwird kriegt.

## Lääbe un Beruef
D Anne-Marie Holenstein isch z Rorschach am Bodesee ufgwagse. Si het an dr Uniwersitet Züri Germanischtik un Romanischtik studiert un het zwai Uuslandsemeschter an dr Sorbonne z Paris verbrocht. Iri Dissertazion het si bim Max Wehrli iber dr Konschtanzer Myschtiker Heinrich Seuse gschribe. S Studium het si anne 1967 abgschlosse. 

In dr Zyt vum Studium het d Holenstein as Primarlehreri gschafft un isch 1969 vum Sozialethiker Hans Ruh gforgt wore, eb si s Sekretariat vum Patronatskumitees vu dr *Erklerig vo Bärn* wett ibernee. Bis 1982 isch si bi dr *Erklerung von Bern* Laiteri vum Fachberaich Ernehrig–Landwirtschaft–Ekology gsii. Vu 1995 bis 2000 isch d Holenstein Diräkteri vum kadolische Hilfswärch Faschtenopfer gsii. 2002 bis 2012 het d Holenstein e Mandat vu dr Diräkzion fir Entwicklig un Zämenarbet (DEZA) fir d Roll un Bedytig vu Religion un Schpiritualitet in dr Entwickligszämenarbet ghaa. Si isch Mitglid gsii im Initiativkumitee vu dr  Kunzärnverantwortigsinitiativ.

D Holenstein isch Mueter vu zwai Chinder.

## Kuntrewers
Im Novämber 2018 isch d Holenstein zäme mit fimf andere Fraue, wu mer chännt, mediewirksam us dr remisch-kadolische Chilche uusdrätte. Grund isch d Glychsetzig vu Abdrybig mit Ufdragsmord dur dr Papscht Franziskus gsii.

## Uusgläseni Wärch
* *Studien zur Vita Heinrich Seuses*. Diss. phil. I Zürich 1968. (*Zeitschrift für schweizerische Kirchengeschichte* 62 (1968), H. 3–4).
* mit em Jonathan Power: *Hunger. Die Welternährung zwischen Hoffnung und Skandal*. Frankfurt am M.: Fischer 1976. ISBN 3-436-02258-6. (*Fischer-Taschenbücher*; 1712).
* *Innovative Arbeitsmarktprojekte. Konzepte, Projektbeschreibungen, Modelle*. Zürich: KEK-CDC Consultants 1993. (*Perspectiva-Information. deutsch*; 2).
* mit dr Regula Renschler; Rudolf Strahm: *Entwicklung heisst Befreiung. Erinnerungen an die Pionierzeit der Erklärung von Bern (1968-1985)*. Zürich: Chronos-Verlag 2008. ISBN 978-3-0340-0917-1.
* *Religionen – Potential oder Gefahr? Religion und Spiritualität in Theorie und Praxis der Entwicklungszusammenarbeit*. Zürich: LIT-Verlag 2010. ISBN 978-3-643-80036-7. (*ReligionsRecht im Dialog*; 9).
* *Rolle und Bedeutung von Religion und Spiritualität in der Entwicklungszusammenarbeit. Ein Reflexions- und Arbeitspapier*. 3., durchges. Aufl., Bern: Direktion für Entwicklung und Zusammenarbeit DEZA 2009.

## Weblink
* 

## Fueßnote
Beauce (Frankreich)

__NOTOC__

D’ **Beauce**  ìsch a frànzeescha Làndschàft, wo Taila vu da hìttiga Départements Eure-et-Loir, Loir-et-Cher so wia klainera Taila vum Loiret, Essonne un Yvelines däckt. Dr greeschta Tail lììgt àlso ìn dr Verwàltungsregioon Centre-Val de Loire, dr ànder Tail ìm Süüda vu dr Île-de-France.

D’ Làndschàft ìsch äbba  Kwàdrààtkilomeeter grooss un zeehlt äbba 450 Gmainda. D’ Hàuiptorta sìnn (vu Noorda bis Süüda): Dreux (äbba 30.000 Iiwoohner), Maintenon (äbba 4.500), Chartres (äbba 40.000), Étampes (äbba 25.000) so wia Bonneval (äbba 5.000) un Châteaudun (äbba 13.000). D’ Beauce ìsch numma dìnn b’sììdelt. D’ Iiwoohner nänna m’r *Beaucerons*  (fìr d’ Manner) un *Beauceronnes*  (fìr d’ Fràuija)

## Gschìchta
Politisch ìsch d’ Brauce nia a ainig Territoorium gsìì: ìm Friahj- un Hoochmìttelàlter hàt’s d’ Grààfschàft Chartres gaa, wo ànna 1284 iikàuift un domìt ìn dr Krongebiat *(Domaine royal)* iiglììdert worra-n-ìsch. Ìm 10. Joohrhundert ìsch ìm Süüda d’ Vìza-Gràfschàft Châteaudun gsìì, wo schpeeter d’ Grààfschàft Dunois worra-n-ìsch un sìch ìm 13. Joohrhundert ang mìt dr Grààfschàft Blois verbunda hàt. Waagadam gìtt’s kää Wàppa fìr d’ gsàmta Beauce. Ìm Làuif vum Hundertjaahriga Kriag (1337–1453) hann d’ Anglander ìm Oktoower un Nowamber 1370 d’ Regioon verwììschta.

## Wìrtschàft
D’ Beauce ìsch vor àllem a làndwìrtschàftliga Regioon. Doo waara vor àllem Getraida (Waiza un Mais àwwer àui Garschta, Hààwer, Rogga) so wia Zuckerrüawa gepflànzt. D’ Beauce ìsch ain vu da wìchtigschta Getraidagebiater vum Frànkrììch — maa nännt sìe d’ Kornkàmmer vu Pàriis. Zitter da lätschta Joohrzehnta vum 20. Joohrhundert düat maa-n-àui doo Ardäpfel un G’miaser (wia Boohna un Arbsa) pflànza. Waagem Klimàwàndel versüacha d’ Làndwìrta, àndra Àrta z’ pflànza. Soo sìnn zem Biischpììl ìn dr Regioon 200 Häktààra Làwandel z’ fìnda.

## Lìteràtüür
* 
* 
* 
* 
* 

## Weblìnks

* ''Beauce, Tourìschmus – Fotos + Infos'' (frànzeesch)

## Ainzelnoohwiisa
Roberto Schmidt

Der **Roberto Schmidt,** wa am 16. Juli 1962 z Siders uf d Wäält isch cho (Heimatoort isch Leigg) isch en Schwizer Politiker (CSPO/CVP). Sit 2017 isch er Staatsrat vam Kanton Wallis. Är steit dum Departemänt fer Finanze und Energii vor. Vam 1. Mai 2022 bis am 30. April 2023 ischer der Presidänt vam Staatsrat gsi.

## Läbu
Der Roberto Schmidt isch Jurist. Va 2001 bis 2005 isch Gmeiraat va Leigg gsi, 2005 bis 2017 isch er Gemeipresidänt gsi.

Binu Waalen vam 21. Oktober 2007 isch er vam Kanton Wallis inu Nationalraat gwäälte cho. Är isch Mitglied vaner Christlichsoziaalu Volkspartii Oberwallis (CSPO). Der Schmidt isch bis 2011 iner Staatspolitisch Kommissioo und iner Kommissioo fer Umwelt, Rümplaanig und Energii gsi. Binu Waalen vam 23. Oktoober 2011 isch er de nit widergwäälte cho, aber derfir de wider binu Nationalraatswaale 2015. Va daa wäg ischer de bis 2017 wider im Nationalraat gsi. Im April 2011, naa der Atoomkatastroofa va Fukushima, isch der Roberto Schmid deer gsi, wa d entscheidund Motioo het igreicht, wa du Schwizer Atoomüsstig het igleitut.

Binu Waale vaner Kantoonsregierig isch der Schmidt im März 2017 iner Stichwaal inu Walliser Staatsrat gwäälte cho. 2021 isch er de widergwäälte cho. Er steit dum Departemänt fer Finanze und Energii vor. Vam 1. Mai 2022 bis 30. April 2023 ischer der Presidänt vam Staatsrat gsi; schiine Vorgänger in dem Amt isch der Frédéric Favre gsi, schiine Naachfolger der Christophe Darbellay.

Der Schmidt isch sit 2004 Kinschtlerische Leiter vaner Operette Leigg und Mitiniziant va dem Kultur-Ereigniss. Är isch Tirigänt vanu Kirchucheer St. Stephan z Leigg und St. Theresia z Suschtu gsi.

Der Schmidt isch verheiraatute und wont z Leigg. Är het en erwagsuni Meitja.

## Politischi Ämter

* Gmeiraat va Leigg (2001–2005)
* Gmeipresidänt va Leigg (2005–2017)
* Nationalraat (2007–2011 und 2015–2017)
* Staatsraat (sit 2017)

## Weblink

* 
* Roberto Schmidt ufer Websita vam Kantoo
* Persöönlichi Websita vam Roberto Schmidt

## Füessnoote
Claire Burger

D **Claire Burger** (* 1978 z Fuerboch, Lothringe) isch e franzesischi Filmreschiseeri, Filmeditoori un Draibuechautoori. Ire Debüt-Langfilm *Party Girl* (in Co-Reschy mit dr Marie Amachoukeli un em Samuel Theis) isch mit dr *Caméra d’or* bim Cannes Film Festival 2014 uuszaichnet woore.

## Karriere
D Burger het zeerscht as Fotoschurnalischti gschafft. Derno het si ne Uusbildig an dr Pariser Filmhoochschuel La Fémis as Filmeditoori gmacht. s Stuudium het si anne 2008 abgschlosse. An dr La Fémis het d Burger d Reschiseeri Marie Amachoukeli chännegleert. Mit iire zäme het d Burger zeerscht dr Chuurzfilm *Forbach* (2008) as Reschiseeri un Co-Draibuechautoori gmacht. Derno het unter dr Co-Reschy mit dr Amachoukeli *C’est gratuit pour les filles* (2009) un *Demolition Party* (2013) gmacht. In Zämenaarbet vum Reschy-Duo mit em Reschiseer Samuel Theis isch 2014 dr gemainsam Debüt-Langfilm *Party Girl* vereffetligt woore. Mit *C’est ça l'amour* het d Burger 2018 iri eerscht Spiilfilmaarbet in Aigereschy voorglait. Dr Film het syni Wältpremiere 2018 bim Filmfeschtiwäl vu Venedig gfyyrt.

S Burgers Spiilfilm *Langue Étrangère* isch as Wältpremiere bi dr Internazionaale Filmfeschtspiil Berlin 2024 in Wettbewäärb um dr Guldi Bäär yyglaade woore.

## Filmografy
* 2008: *Forbach* (Chuurzfilm)
* 2009: *C'est gratuit pour les filles* (Chuurzfilm; Co-Reschy mit dr Marie Amachoukeli)
* 2013: *Demolition Party* (Chuurzfilm; Co-Reschy mit dr Marie Amachoukeli)
* 2014: *Party Girl* (Co-Reschy mit dr Marie Amachoukeli un em Samuel Theis)
* 2018: *C’est ça l'amour (Real Love)*
* 2024: *Langue Étrangère*

## Uuszaichnige

* 2010: César in dr Kategory *Beschte Chuurzfilm* fir *C'est gratuit pour les filles*
* 2014: *Caméra d’or* bim Cannes Film Festival fir *Party Girl* (mit dr Marie Amachoukeli un em Samuel Theis)
* 2014: *Ensemble Prize* in dr Spaarte *Un Certain Regard* bim Cannes Film Festival fir *Party Girl* (mit dr Marie Amachoukeli un em Samuel Theis)
* 2014: Nominierig fir dr Europäisch Filmbryys in dr Kategory *European Discovery* fir *Party Girl*
* 2015: Nominierig fir dr César in dr Kategory Beschte Debütfilm fir *Party Girl*
* 2018: Nominierig fir dr Queer Lion bei den Filmfeschtspiil vu Venedig fir *C'est ça l'amour*
* 2024: Im Wettbewäärb um dr *Guldi Bäär* bi dr Internazionaale Filmfeschtspiil Berlin mit *Langue Étrangère*

## Weblink

* 

## Fueßnote
Erstes Vatikanisches Konzil

S’ **Äärschta Vàtikàànischa Konziil** (kurz àui **I. Vatikanum** bzw. **I. Vaticanum** odd’r **Vatikanum I** bzw. **Vaticanum I**; làtiinisch **' ; [[Italienische Sprache|itàliaanisch]] **' ) wìrd vu dr reemisch-kàthoolischa Kìrìch àls ìhr 20. àllgmainliga Konziil ààg’lüagt. S’ Ziil ìsch gsìì, d’ kàthoolischa Glàuiwalehra bass’r ärkläära geega d’ filosoofischa Lehrsatz vu dr Modärna.

## Gschicht un Bschlüss
S’ Konziil ìsch vum Pàpscht Pius IX. b’rüafa un àm 8. Dezamber 1869 gäffnet worra. Ìn dr dogmààtischa Konschtituzioon *Dei Filius* vun Àwrìl 1870 hann d’ Konziilsvattera mehrera Ideea — Razionàlischmus, Ànàrkischmus, Kommunischmus, Soziàlìschmus, Liberàlischmus, Materialischmus, Modärnischmus, Nàtüràlischmus, Pantheischmus un Säkulàrischmus — àls Ìrrtummslehra verurtailt. Ìm Summer 1870 ìsch s’ Lehrdokumant *Pastor Aeternus* veräffentligt worra; doo drìnn hann d’ Konziilsvattera dr rachtliga Primààt vum Pàpscht ärkläärt un d’ Lehr vu dr Pàpschtliga Unfahlbààrkait andgìltig àls Dogma b’schtìmmt. A pààr Kleeriker hann dia Lehra nìt woohrg’numma un hann waagadam d’ àltkàthoolischa Kìrìch grìnda. Ìn dr Sìtzungspàuisa-n-ìsch dr Kriagsärkläärung vu Frànkrììch àn Pröissa gsìì — dàs ìsch dr Diitsch-Frànzeescha Kriag gsìì. Ìm Kriag hàt s’ Keenigraich Itààlia dr Kìrchaschtààt b’sätzt. S’ Konziil ìsch nìt wììder uffg’numma worra un ìsch àm 20. Oktoower 1870 uff unb’schtìmmta Zitt vertààgt worra.

## a pààr Bìlder

Concilio capilla sistina.jpg|a Sìtzung vor’m Konziil ìn dr Sixtiinischa Kàpall
ROME 8 DECEMBRE 1869 cropped.jpg|d’ Äffnung vum Konziil Vatikanum I àm 8. Dezamber 1869
Engraving of First Vatican Council.jpg|a Zaichnung vum Konziil ìm Petersdom
Altobelli, Gioacchino (1825-1878) - Roma - Council chamber, St. Peter - 1874.jpg|a Zaichnung vum Konziil dur dr Gioacchino Altobelli
Eclesiásticos de varios países reunidos en Roma con Motivo del Concilio.jpg|kàthoolischa Kleeriker üss mehrera Lander, wo sìch uff’m Konziil getroffa hann
Katholieke Illustratie 1869-1870 nr 27 p.213 De optocht in St.Pieter te Rome.jpg|dr Pàpscht Pius IX. uff dr Sedia gestatoria uff’m Konziil ìm Petersdom
The oecumenical council of the Vatican, convened December 8th 1869 LCCN2006677480.jpg|a Zaichnung vum Pius IX. mìt da Konziilsvattera
Pope Pius IX at the First Vatican Council.jpg|a Zaichnung vum Pàpscht Pius IX. uff’m Konziil
Infaillibilité.jpg|s’ Volk, wo ìm Petersdom d’ offiziälla B’schtìmmung vu dr Pàpschtliga Unfahlbàrkait düat fiira
Concile œcuménique, Vatican, 8 décembre 1869, ND9528(2).jpg|a Medààlia mìt’ra Zaichnung vum Konziil druff
Domalain (35) Église Saint-Melaine Vitrail 15-01.jpg|a Fanschterglààs ìn dr Kìrìch Saint-Melaine z’ Domalain (Bretagne) — ’s zaigt d’ B’schtìmmung vu dr Pàpschtliga Unfahlbààrkait àls Dogma


## Lìteràtüür
; uff Diitsch

; uff Anglisch

; uff Frànzeesch

## Weblìnks

* 
* d’ Dokumanta vum Äärschta Vàtikàànischa Konziil uff dr Websitta vum Hailiga Schtüahl (hoochdiitsch)

## Ainzelnoohwiisa
Bitcoin Apex

**Bitcoin Apex** isch ä Website für Kryptowährigsnachrichte und technischi Analyse, wo im Jahr 2023 gstartet isch. D Plattform bütet Ächtziitdiagramm, Priiswarnige, Handelssignal, Überprüefige vo Kryptowährigsprojekt und meh.

## Gschicht
Bitcoin Apex isch 2024 vomene Team us Kryptowährigshändler und Investoren mit grosser Erfahrig uf digitale Märkt gründet worde und ziilt druf ab, Benutzer wertvolli Tools und Informatione zur Verfüegig z stelle, um ihri Investitionsentscheidige z verbessere. 

Bitcoin Apex hät sich zeerscht sich uf die technischi Analyse von Bitcoin und wichtige Altcoins konzäntriert und hät dänn sin Awändigsbereich erwiteret, um e breite Palette vo digitale Währige, DeFi-Token und NFT-Projekt abzdecke.

## Fuessnoote
Mirjam Quinte

D **Mirjam Quinte** (* 9. Juuli 1952 z Sulz am Neckar) isch e dytschi Filmbrodezänti, Reschiseeri un Draibuechautoori.

## Lääbe
D Mirjam Quinte isch as zwaits vu drei Chinder vum Lothar Quinte un syre eerschte Frau Herta Schmidhuber uf d Wält chuu. Si het Kummenikezioonswissenschafte an dr Uniwersiteet Fryyburg studiert., Deert het si au dr Pepe Danquart chännegleert, wu si vyyl joor mit em zämegschafft het. Baidi hän 1978 zue dr Grinder*ne vu dr Kummenikezoonswäärchstatt Fryyburg gheert, wu Hyfe Dokemäntaarfilm brodeziert het un dooderfiir au 1982 mit em Dokemäntaarfilmbryys vu dr dytsche Filmkritik uuszaichnet wooren isch. Zäme mit em Danquart het d Quinte 1989 di aige Brodekzioonsfiirma Quintefilm grindet.

## Uusglääseni Filmegrafy

### Brodekzioon
* 1983: *Lothar Quinte – 40 Jahre Malerei*
* 1984: *Die lange Hoffnung – Mit Clara Thalmann und Augustin Souchy in Spanien*
* 1987: *Mythos '68. Die Wurzeln der Revolte*
* 1991: *Daedalus*
* 1994: *Phoolan Devi – Rebellion einer Banditin*
* 1997: *Nach Saison*
* 2000: *Heimspiel*
* 2003: *Babushka*
* 2003: *Fremde Zukunft*
* 2004: *Höllentour*
* 2005: *Workingman’s Death*
* 2006: *Das Fräulein*
* 2007: *Am Limit*
* 2011: *Joschka und Herr Fischer*
* 2011: *Whores' Glory – Ein Triptychon zur Prostitution*
* 2013: *Lauf Junge lauf*

### Reschy
* 1985: *Wackersdorf – Eine Reflexion über Gewalt*
* 1991: *...und andere Ergüsse!*
* 1994: *Phoolan Devi – Rebellion einer Banditin*
* 1997: *Nach Saison*

### Draibuech
* 1991: *...und andere Ergüsse!*
* 1994: *Phoolan Devi – Rebellion einer Banditin*
* 1997: *Nach Saison*

## Uuszaichnige
* 1997: *Nach Saison* – Friidesfilmbryys (Berlinale)
* 1997: *Nach Saison* – Valladolid International Film Festival (Tiempo de Historia Award)
* 1998: *Nach Saison* – San Francisco International Film Festival (Golden Spire)
* 1999: *Nach Saison* – Prague One World Film Festival (Zueschauer*ne-Bryys)
* 2007: *Workingman’s Death* – Dytscher Filmbryys (Beschte Dokemäntaarfilm)

## Weblink
* 
* 

## Fueßnote
Karin Heberlein

D **Karin Heberlein** (* z Baasel) isch e Schwyzer Reschiseeri un Draibuechautoori.

## Lääbe
D Heberlein isch z Baasel uf d Wält chuu un z Züri ufgwagse. Si het an dr Central School of Speech and Drama z London Schauspiil studiert. Noch em Abschluss het si as Schauspiileri un as Theaterreschiseeri un -autoori an verschiidene Theater z Ängland un z Schottland gschafft. 

2012/13 isch si Stipändiaati an dr 24. Draibuechwäärchstatt vu dr Hoochschuel fir Fäärnsee un Film (HFF) z Minche gsii. Syterhäär schafft si as freii Draibuechautoori un Reschiseeri un entwicklet Film un Seerine in dr Schwyz un z Dytschland.

Anne 2019 het d Karin Heberlein ire eerscht Langspiilfilm «Sami, Joe und ich» drait. Dr Film handlet vu dr Fryndschaft un Solidariteet vu drei junge Fraue in eme Ussequartier z Züri. Dr Film het am Zurich Film Festival 2020 Wältpremiere gfyyrt un dr Publikumsbryys un au dr ekumeenisch Filmbryys gwunne.

D Heberlein isch Mitgliid vu dr European Film Academy un vum Reschy- un Draibuechverband Schwyz ARF/FDS. 2022 isch si Dail vu dr Publikazioon «Filmstern für DiCH», eme Portrait iber Schwyzer Reschiseerene.

## Uusglääseni Filmografy
* 2011: *Linus trifft Marius und die Jagdkapelle* (Chuurzfilm)
* 2012: *Spring* (Chuurzfilm, Dok)
* 2015: *Lenard, Monti und die Musik* (Chuurzfilm)
* 2017: *The Barrel* (Chuurzfilm, Dok)
* 2020: *Ich bin Ted Scapa* (Chuurzfilm, Dok)
* 2020: *Sami, Joe und ich* (Kinofilm)
* 2023: *Tatort: Seilschaft*
* 2023: *Tatort: Blinder Fleck*
* 2023: *Einfach Nina* (Fäärnseefilm)
* 2024: *Die schönste Bescherung* (Fäärnseefilm)

## Fueßnote